ai4bharat/Pralekha huggingface dataset:
பாதுகாப்பு அமைச்சகம்
ஆயுதப்படைகளின் கொடி தினத்தைக் கொண்டாடவும் ஊனமுற்ற முன்னாள் படைவீரர்கள் போர் விதவைகள் மற்றும் குழந்தைகளின் நலனுக்குப் பொதுமக்களின் பங்களிப்பை ஊக்குவிக்கவும் பாதுகாப்பு அமைச்சகம் சிறப்பு இயக்கத்தைத் தொடங்கியுள்ளது.
நாட்டின் மாண்பைப் பாதுகாக்க எல்லைகளில் வீரதீரத்துடன் போராடி உயிர் நீத்தத் தியாகிகளையும் சீருடையில் இருக்கின்ற வீரர்களையும் கவுரவிக்க 1949 ம் ஆண்டு தொடங்கி டிசம்பர் 7 ம் தேதி நாடு முழுவதும் ஆயுதப்படைகளின் கொடி நாளாகக் கடைப்பிடிக்கப்படுகிறது.
நமது கவனிப்பும் ஆதரவும் தேவைப்படுகிற ஊனமுற்ற முன்னாள் படை வீரர்கள், உயிர்த்தியாகம் செய்த வீரர்களின் மனைவியர் மற்றும் குழந்தைகள் இன்ன பிற பயனாளிகளுக்கு உதவிக்கரம் நீட்டுவதற்காக ஆயுதப் படைகள் கொடிதின நிதியம் 1993ல் அமக்கப்பட்டது.
இந்த ஆண்டு 2017 டிசம்பர் 1 முதல் 7 வரை ஒரு வாரகாலம் டிஜிட்டல் இயக்கத்திற்குப் பாதுகாப்பு அமைச்சகம் ஏற்பாடு செய்துள்ளது. இது ஆயுதப்படைகள் வாரம் எனக் கொண்டாடப்படும்.
ஆயுதப்படைகளின் வீரர்களோடு ஒருமைப்பாட்டை வெளிப்படுத்த ஒட்டுமொத்த தேசத்தையும் ஒரு சேரக் கொண்டுவர இந்த இயக்கம் பெரு முயற்சி மேற்கொள்ளும்.
’ஆயுதப்படைகள் கொடிநாள் நிதியம்’ பற்றி விழிப்புணர்வை ஏற்படுத்துவதும் தாராளமாக நிதி உதவி வழங்க மக்களை ஊக்குவிப்பதும் இந்த இயக்கத்தின் நோக்கமாகும். ரொக்கமாக இல்லாமல் பணம் செலுத்தும் பலவழிமுறைகள் ஏற்படுத்தப்பட்டு அவை செயல்பாட்டிலும் இருக்கின்றன. உங்களின் நிதியை PayTM எண் ’8800462175’ & UPI codi: armedforcesflagdayfund@sbi என்பதன் வழியாக நீங்கள் அனுப்பலாம். கடன்/பற்று அட்டை அல்லது இணைய வங்கிச் சேவையைப் பயன்படுத்தி நிதிவழங்க ksb.gov.in/armed-forces-flag-day-fund.htm என்ற முகவரியில் log on செய்ய வேண்டும்
2017 டிசம்பர் 1 முதல் 7 வரை முப்படைகளைப் பிரதிநிதித்துவம் செய்யும் கொடியை அணிவதன் மூலம் உங்களின் பெருமித உணர்வை நீங்கள் வெளிக்காட்டலாம். இந்தக் கொடிகள் அரசு அலுவலகங்கள் அனைத்திலும் கிடைக்கும். மாற்றாக அச்சிட்டுப் பயன்படுத்துவதற்கான கொடியை ksb.gov.in என்பதிலிருந்தும் நீங்கள் பதிவிறக்கம் செய்து கொள்ளலாம்.
முன்னாள் ராணுவ வீரர்கள் மற்றும் அவர்களின் குடும்பங்கள் நலனுக்கு முழு ஆதரவை உறுதி செய்யும் நோக்கத்துடன் பாதுகாப்பு அமைச்சர் திருமதி நிர்மலா சீதாராமனின் இந்த இயக்கத்தில் ஈடுபட்டுள்ளார். அமைச்சகப் பொறுப்பை ஏற்ற உடன் இதுவே தமது முன்னுரிமை என்று அவர் அறிவித்தார்.
(Visitor Counter : 123
கப்பல் போக்குவரத்து அமைச்சகம்
சர்வதேச கடல்சார் இந்திய உச்சிமாநாடு 2023-ன் முன்னோட்டத்தை வெளியிட்டார்
2023-ம் ஆண்டுக்கான சர்வதேச கடல்சார் இந்திய உச்சி மாநாட்டின் முன்னோட்டத்தை மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை இணையமைச்சர் திரு.சர்பானந்தா சோனோவால், மும்பையில் இன்று தொடங்கி வைத்தார். வணிகத்தை எளிதாக்குவதையும், அறிவு மற்றும் தொழில்நுட்பத்தின் உதவியுடன் புதிய முதலீடுகளுக்கான வாய்ப்புகளை ஏற்படுத்துதல் போன்றவற்றை இந்த மாநாடு நோக்கமாகக் கொண்டுள்ளது.
இந்த மாநாட்டுக்கான முன்னோட்டத்தை வெளியிட்டு உரையாற்றிய திரு. சோனோவால், இந்தியாவின் பொருளாதாரத்தில் கடல்சார் துறையின் பங்கை விளக்கினார். அரசின் கொள்கைகள் காரணமாக இந்தியாவின் கடல்சார் துறை வளர்ச்சிக்குத் தயாராக உள்ளது என்றும் அவர் கூறினார். பிரதமர் திரு.நரேந்திர மோடியின் இலக்கான 2047-ம் ஆண்டுக்குள் தற்சார்பு இந்தியா என்ற இலக்கை அடைய இந்தியாவின் கடல்சார் துறை முக்கிய பங்கு வகிக்கும் என்றும் அவர் கூறினார்.
சர்வதேச கடல்சார் இந்திய உச்சிமாநாடு 2023:
இந்நிகழ்வு இந்தியாவின் கடல்சார் துறையில் உள்ள வாய்ப்புகளை ஆராய்வதற்கும், சவால்களை அறியவும், முதலீடுகளை ஈர்க்கவும், தொழில்துறையின் முக்கிய நபர்களை ஒன்றிணைக்கும் நிகழ்வாகும். இந்நிகழ்வு 2023 அக்டோபர் 17-19-ம் தேதி வரை, புதுதில்லியில் உள்ள பிரகதி மைதானத்தில் நடைபெறவுள்ளது. கடல்சார் இந்திய உச்சி மாநாடு 2023 பற்றிய முழு விவரங்களுக்கு, www.maritimeindiasummit.com என்ற அதிகாரப்பூர்வ இணையதளத்தைப் பார்க்கவும்.
----
SM/CR/KRS
(Visitor Counter : 83
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.59.70 லட்சம் மதிப்புள்ள 1.281 கிலோகிராம் தங்கம், ரூ.4.86 லட்சம் மதிப்புள்ள மின்னணு பொருட்கள், ரூ.23.13 லட்சம் மதிப்புள்ள 1706.05 கேரட் விலை உயர்ந்த கற்கள் பறிமுதல்
சென்னை சர்வதேச விமான நிலையத்தில் சுங்கத்துறை அதிகாரிகள் ரூ.59.70 லட்சம் மதிப்புள்ள 1.281 கிலோகிராம் தங்கம், ரூ.4.86 லட்சம் மதிப்புள்ள மின்னணு பொருட்கள், ரூ.23.13 லட்சம் மதிப்புள்ள 1706.05 கேரட் விலை உயர்ந்த கற்கள் பறிமுதல் செய்தனர்.
சுங்கத்துறையினருக்கு கிடைத்த உளவுத்தகவலின் படி, 22.08.2022 சென்னை திருவல்லிக்கேணி மற்றும் ஆலந்தூரைச் சேர்ந்த 2 ஆண் பயணிகளிடம் சோதனை நடத்திய போது ரூ.59.70 லட்சம் மதிப்புள்ள 1.281 கிலோகிராம் தங்கம், ரூ.4.86 லட்சம் மதிப்புள்ள மின்னணு பொருட்கள் பறிமுதல் செய்யப்பட்டது. தங்கத்தை இவர்கள் பசை வடிவில் ஆசனவாயில் மறைத்து கொண்டுவந்தது கண்டுபிடிக்கப்பட்டது.
மற்றொரு சோதனையின் போது, இலங்கையைச் சேர்ந்த ஒரு பயணியிடமிருந்து ரூ.23.13 லட்சம் மதிப்புள்ள 1706.05 கேரட் விலை உயர்ந்த கற்கள் கைப்பற்றப்பட்டது. இவற்றை சுங்கத்துறையினர் கைப்பற்றி தொடர் விசாரணை மேற்கொண்டனர்.
சென்னை சர்வதேச விமான நிலையத்தின் சுங்கத்துறை முதன்மை ஆணையர் திரு கே ஆர் உதய் பாஸ்கர் வெளியிட்ட செய்திக் குறிப்பில் இதனை தெரிவித்துள்ளார்.
உள்நாட்டு விமானப் போக்குவரத்து அமைச்சகம்
கடைக்கோடியில் இருப்பவர்களுக்கும் மருத்துவ சேவைகள் கிடைக்கச் செய்வதற்காக டிரோன்கள் மூலம் தடுப்பு மருந்து விநியோகம்
கொரோனா பெருந்தொற்றுக்கு எதிரான நாட்டின் போருக்கு வலுவூட்டும் தொடர் முயற்சிகளின் ஒரு பகுதியாக, டிரோன் என்று அழைக்கப்படும் ஆளில்லா குட்டி விமானங்கள் மூலம் தடுப்பு மருந்துகளை விநியோகிப்பதற்கு நிபந்தனைகளுடன் கூடிய அனுமதியை அரசு வழங்கி வருகிறது.
பரிசோதனை அடிப்படையில் தடுப்பு மருந்துகளை டிரோன் மூலம் விநியோகிப்பதற்காக தெலங்கானா அரசுக்கு மத்திய விமான போக்குவரத்து அமைச்சகம் மற்றும் விமான போக்குவரத்து தலைமை இயக்குநரகம் ஆகியவை நிபந்தனையுடன் கூடிய அனுமதியை வழங்கியுள்ளது. ஆளில்லாத விமானம் அமைப்பு விதிகள் 2021-ல் இருந்து விலக்கு அளிக்கப்பட்டிருக்கிறது.
கண்ணுக்கு தெரியும் இடங்கள் வரை டிரோன் மூலம் தடுப்பு மருந்து விநியோகிப்பதற்கு தெலங்கானா அரசுக்கு கடந்த மாதம் நிபந்தனையுடன் கூடிய விலக்கு அளிக்கப்பட்டிருந்தது. தற்போது, இதை மேலும் மேம்படுத்துவதற்காக, கண்ணுக்கு புலப்படாத இடங்களுக்கும் டிரோன் மூலம் தடுப்பு மருந்து விநியோகிப்பதற்கு தெலங்கானா அரசுக்கு நிபந்தனையுடன் கூடிய அனுமதி வழங்கப்பட்டுள்ளது.
முன்னதாக, டிரோன்களை பயன்படுத்தி கொவிட்-19 தடுப்பு மருந்துகளை விநியோகிப்பது குறித்து ஐஐடி கான்பூர் உடன் இணைந்து ஆய்வு செய்வதற்காக இந்திய மருத்துவ ஆராய்ச்சி குழுவுக்கு அனுமதி அளிக்கப்பட்டது.
தடுப்பு மருந்துகளை வேகமாக விநியோகிப்பதற்கும், மேம்பட்ட மருத்துவ வசதிகளை வழங்குவதற்கும் இந்த அனுமதி அளிக்கப்பட்டது.
உத்தரவு மற்றும் விரிவான நிபந்தனைகளை காண இங்கே கிளிக் செய்யவும்.(Visitor Counter : 148
பாதுகாப்பு அமைச்சகம்
கடற்படை தளபதிகளின் மாநாடு 22/2
31 அக்டோபர் - 03 நவம்பர் 2022
இந்த ஆண்டின் இரண்டாம் கடற்படைத் தளபதிகள் மாநாடு அக்டோபர் 31-ந் தேதி முதல் நவம்பர் 3-ஆம் தேதி வரை புது தில்லியில் நடைபெறுகின்றது.
இந்த மாநாட்டில் கடற்படைத் தளபதிகள் முக்கியத்துவம் வாய்ந்த கடல்சார்ந்த செயல்பாடுகள் மற்றும் இராணுவ ராஜாங்க நடவடிக்கைகள் குறித்து கருத்துக்களை பரிமாறிக்கொள்வர்.
இந்தியப் பெருங்கடல் பிராந்தியத்திலும், உலகின் பிற பகுதிகளிலும் பாதுகாப்பு தொடர்பான நடவடிக்கைகளில் ஏற்பட்டுள்ள ஆற்றல் மிகுந்த மற்றும் வேகமான வளர்ச்சிகள் காரணமாக, இந்த மாநாடு முக்கியத்துவம் பெறுகின்றது.
இந்த முக்கியத்துவம் வாய்ந்த மாநாட்டில், கடற்படைத் தளபதி மற்றும் உயர் அதிகாரிகள் இணைந்து இந்திய கடற்படையால் கடந்த சில மாதங்களில் மேற்கொள்ளப்பட்ட முக்கிய செயல்பாடுகள், தளவாடங்கள், மனிதவள மேம்பாடு, பயிற்சி மற்றும் நிர்வாக நடவடிக்கைகள் குறித்து ஆய்வு செய்வார்கள். மேலும் அவர்கள் எதிர்கால திட்டங்கள் மற்றும் மேற்கொள்ளப்பட வேண்டிய நடவடிக்கைகள் குறித்தும் விரிவாக விவாதிப்பார்கள். குறிப்பாக பிராந்தியத்தின் புவிசார் ராஜாங்க சூழ்நிலையை கருத்தில் கொண்டு, எத்தகைய சூழ்நிலையையும் சமாளிக்க கடற்படையின் தயார்நிலை குறித்தும் அவர்கள் விவாதிப்பார்கள்.
இந்தியாவின் கடல்சார் நலன்களுக்கு ஏற்ப பல ஆண்டுகளாக இந்திய கடற்படை அதன் செயல்பாடுகளில் குறிப்பிடத்தக்க வளர்ச்சியை கண்டுள்ளது. இந்தியக் கடற்படை ‘பாதுகாப்பு நடவடிக்கைகளுக்கு சாதகமான, முன்னுரிமை பெற்ற கூட்டாளி’ என்ற நிலைப்பாடும் சமீப காலங்களில் ஏற்பட்டு இருப்பது குறிப்பிடத்தக்கது.
இந்த மாநாட்டில் மத்திய பாதுகாப்புத்துறை அமைச்சர் திரு ராஜ்நாத் சிங் கலந்து கொண்டு உரையாற்றுகிறார். மேலும் அவர் கடற்படைத் தளபதிகளுடன் தேசிய பாதுகாப்பு தொடர்பான நடவடிக்கைகள் குறித்தும் உரையாடுவார்.
பாதுகாப்புத்துறையின் தலைமை அதிகாரிகளும், இந்திய இராணுவம் மற்றும் இந்திய விமானப்படைத் தலைவர்களும், கடற்படைத் தளபதிகளுடன் கலந்து ஆலோசித்து முப்படைகளின் ஒருங்கிணைப்பை மேம்படுத்துவதற்கான வழிகள் குறித்து விவாதிப்பார்கள்.
இந்தியாவின் தேசிய நலன்களை கருத்தில் கொண்டு அதன் பாதுகாப்பிற்கான தயார்நிலையை ஏற்படுத்தும் நடவடிக்கைகள் குறித்தும் அவர்கள் முக்கிய முடிவுகளை எடுப்பர்.
பிரதமர் அலுவலகம்
குஜராத் வேலைவாய்ப்பு முகாமில் பிரதமர் ஆற்றிய காணொலி உரையின் முக்கிய அம்சங்கள்
வணக்கம், இந்த வேலைவாய்ப்பு முகாமில் பல்வேறு நிலைகளில் உள்ள வெவ்வேறு பணியிடங்களுக்கான நியமன கடிதங்களைப் பெற்றுள்ளவர்களுக்கு வாழ்த்து. புனித நாளான தந்தேரா அன்று தேசிய அளவில் நாடு முழுவதும் 75,000 விண்ணப்பதாரர்களுக்கு நியமன கடிதங்களை வழங்குவது மகிழ்ச்சியளிக்கிறது. இதேபோன்ற வேலைவாய்ப்பு முகாம்கள் பல்வேறு மாநிலங்களிலும், யூனியன் பிரதேசங்களிலும் நடத்தப்படுகிறது. குஜராத் மாநிலம் விரைவாக முன்னேறி வருகிறது. இத்தகைய துரிதமான நடவடிக்கையை மேற்கொண்ட குஜராத் மாநில முதல்வருக்கும் அவரது குழுவினருக்கும் பாராட்டுகள். அண்மை காலங்களில் குஜராத் மாநிலத்தில் 10,000 இளைஞர்களுக்கு பணி நியமன கடிதங்கள் வழங்கப்பட்டிருப்பதோடு அடுத்த ஓராண்டில் 35,000 இடங்களை நிரப்ப இலக்கு நிர்ணயிக்கப்பட்டுள்ளது.
குஜராத்தில் ஏராளமான வேலை வாய்ப்புகளும், சுய வேலை வாய்ப்புகளும் உருவாவதற்கு மாநிலத்தின் புதிய தொழில்துறை கொள்கை தான் முக்கிய காரணம். ஓஜாஸ் போன்ற டிஜிட்டல் தளங்களும், 3 மற்றும் 4-ஆம் நிலை இடங்களுக்கான நேர்காணல் முறை நீக்கமும் பாராட்டுக்குரியன.“அனுபந்தம்” செல்பேசி செயலி மற்றும் வேலை வாய்ப்பு இணையதளம் முதலியவற்றின் வாயிலாக மாநிலத்தில் வேலை தேடுபவர்களும், பணியமர்த்தும் நிறுவனங்களும் சுமூகமாக இணைக்கப்படுகின்றன. அதேபோல குஜராத் அரசுப் பணியாளர் தேர்வாணையத்தின் விரைவான பணி நியமன மாதிரி தேசிய அளவில் பாராட்டப்படுகிறது.
இதேபோன்ற வேலைவாய்ப்பு முகாம்கள் வரும் மாதங்களில் தேசிய மற்றும் மாநில அளவுகளில் தொடர்ந்து நடத்தப்படும். 10 லட்சம் வேலை வாய்ப்புகளை வழங்குவதற்காக மத்திய அரசு பணியாற்றி வரும் வேளையில், மாநிலங்களும் யூனியன் பிரதேசங்களும் இந்தப் பிரச்சாரத்தில் இணைவதன் காரணமாக வேலைவாய்ப்பு எண்ணிக்கை குறிப்பிடத்தக்க அளவு உயரும். கடைக் கோடியில் உள்ள நபரையும் பிரச்சாரம் சென்றடைவதையும், அரசு திட்டங்களின் பலன்கள் முழுமையாக நிறைவடைவதையும் இது பெருமளவில் உறுதி செய்யும்.
2047-ஆம் ஆண்டிற்குள் வளர்ந்த நாடாக முன்னேறும் இந்தியாவின் உறுதிபாட்டில் இளைஞர்களின் முக்கிய பங்களிப்பு மிகவும் முக்கியமானதாகும். சமூகத்திற்கும், நாட்டிற்குமான உங்களது கடமையை நீங்கள் நிறைவேற்ற வேண்டும். வேலை கிடைப்பதை தங்கள் முன்னேற்றத்தின் இலக்காகக் கொண்டிராமல் இளைஞர்கள் தொடர்ந்து கற்றுக் கொண்டு, திறன் பெற வேண்டும். இதன் மூலம் உங்களுக்கு பல்வேறு வாய்ப்புகள் அளிக்கப்படுகின்றன. உங்கள் வேலையை முழு அர்ப்பணிப்புடன் நீங்கள் செய்யும் போது வார்த்தைகளால் விவரிக்க முடியாத திருப்தி உங்களுக்கு ஏற்படுவதோடு வளர்ச்சி மற்றும் முன்னேற்றத்திற்கான பாதையும் வகுக்கப்படும். நன்றி!
(
பிரதமர் அலுவலகம்
கர்நாடக மாநிலம் மாண்டியா பேருந்து விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்
கர்நாடக மாநிலம் மாண்டியா பேருந்து விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார்.
“கர்நாடகாவின் மாண்டியாவில் ஏற்பட்ட பேருந்து விபத்து ஆழமான வலியை ஏற்படுத்தியுள்ளது. உயிரிழந்தவர்களின் குடும்பங்களுக்கு எனது அனுதாபங்கள். இந்தத் துயரமான தருணத்தில் அவர்களுக்கு இறைவன் மனோபலத்தை அளிக்க வேண்டுகிறேன்” என்று பிரதமர் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
22.46 கோடிக்கும் அதிகமான கொவிட் தடுப்பூசிகள் மாநிலங்கள்/யூனியன் பிரதேசங்களுக்கு வழங்கப்பட்டுள்ளது.
நாடு தழுவிய தடுப்பூசி இயக்கத்தின் ஒரு பகுதியாக மாநிலங்கள்/யூனியன் பிரதேசங்களுக்கு கொவிட் தடுப்பூசிகளை மத்திய அரசு இலவசமாக வழங்கி தொடர்ந்து ஆதரவளித்து வருகிறது. மேலும் மாநில அரசுகள் கொவிட் தடுப்பூசிகளை நேரடியாகக் கொள்முதல் செய்வதற்கும் உதவி வருகிறது. கொவிட் பரிசோதனை, நோய்க்கண்டறிதல், அதற்கான சிகிச்சை அளித்தல் மற்றும் நோயைக் கட்டுப்படுத்துவதற்கான வழிகாட்டி நெறிமுறைகள் ஆகியவற்றுடன் தடுப்பூசி என்பது கொவிட் வைரஸைக் கட்டுப்படுத்துவதற்கான மத்திய அரசின் ஒருங்கிணைந்த மற்றும் விரிவான உத்திகள் ஆகும்.
கொவிட்-19 பெருந்தொற்றைக் கட்டுப்படுத்தும் முயற்சியில் மத்திய அரசு இதுவரை, 22.46 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 20,48,04,853 டோஸ் தடுப்பூசி  பயன்படுத்தப்பட்டுள்ளது.
சுமார் 1.84 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
அறிவியல் மற்றும் தொழில்நுட்பத்துறை
நெட்-ஜீரோ ஃபியூச்சர் ப்ரூஃப் பில்டிங் 2022-2023க்கான சோலார் டெகத்லான் இந்தியா டிசைன் சேலஞ்ச் வெற்றியாளர்கள் அறிவிக்கப்பட்டுள்ளனர்
மைசூருவில் உள்ள இன்ஃபோசிஸ் வளாகத்தில் நடத்தப்பட்ட நெட்-ஜீரோ ஃபியூச்சர் ப்ரூஃப் பில்டிங்கிற்கான சோலார் டெகத்லான் இந்தியா வடிவமைப்பு சவாலின் 3வது போட்டியில் மொத்தம் 12 அணிகள் பல்வேறு பிரிவுகளில் வெற்றிபெற்றன. தங்கள் பிரிவுகளில் முதலிடம் பிடித்த ஆறு அணிகள், மனை வணிகம் மற்றும் ஊடகப் பிரபலங்களைக் கொண்ட கிராண்ட் ஜூரிக்குத் தங்கள் தீர்வுகளை வழங்கினர், மேலும் நாக்பூரில் உள்ள விஸ்வேஸ்வரய்யா தேசிய தொழில்நுட்பக் கல்விக்கழகத்தின் வி⁰ குழு, மிகவும் நம்பிக்கைக்குரிய மற்றும் முதலீட்டுத் தகுதியுள்ள வடிவமைப்பிற்கான சிறந்த பரிசை வென்றது. 650 க்கும் அதிகமானோர் பங்கேற்ற இறுதிப் போட்டியில் உண்மையான 36 கட்டிடத் திட்டங்கள் காட்சிப்படுத்தப்பட்டன. மே 28 அன்று, சோலார் டெகத்லான் இந்தியா இன்டர்ன்ஷிப் இந்தக் கண்காட்சியை நடத்தியது. இதில் பருவநிலை மாற்றம் மற்றும் நிகர பூஜ்ஜிய கட்டிடங்கள் கட்டுமானத்தில் பணிபுரியும் முன்னணி நிறுவனங்கள் சிறந்த மற்றும் பிரகாசமான சிந்தனையாளர்களைத் தேடின.
விருதுகளை அறிவித்து, சோலார் டெகாத்லான் இந்தியாவின் இயக்குனர் பிரசாத் வைத்யா பேசுகையில், “இந்தியாவில் உள்ள சிறந்த தொழில்முறை வடிவமைப்புக் குழுக்களின் பணிகளுக்கு இணையான நிகர-பூஜ்ஜிய கட்டிட வடிவமைப்புகளை இந்த மாணவர் குழுக்கள் சில உருவாக்கியுள்ளன. 9 மாதங்களுக்குள், இந்த மாணவர்கள் மிகவும் சிறப்பான கற்றல் திறனை அளவிட முடியும். மாணவர்கள் இதைச் சிறப்பாகச் செய்ய முடிந்தால், கட்டிட உரிமையாளர்களும் மேம்படுத்துவோரும் தாங்கள் முதலீடு செய்யும் ஒவ்வொரு கட்டிடத் திட்டத்திலும் இத்தகைய தரமான வேலையைக் கோரத் தொடங்கும் காலமாக இது இருக்கும்" என்றார்.
இந்த ஆண்டுக்கான போட்டி ஒன்பது மாதங்கள் நடைபெற்றது. புதிய கண்டுபிடிப்பாளர் மற்றும் சமூகத் தொழில்முனைவோர் அனிஷ் மல்பானி முன்னிலையில் வெற்றியாளர்கள் அறிவிக்கப்பட்டனர். அவர் முக்கிய உரையையும் நிகழ்த்தினார்.
பிரதமர் அலுவலகம்
ஜம்மு காஷ்மீரில் மருத்துவ கல்வியின் புதிய சகாப்தத்திற்கு பிரதமர் பாராட்டு
ஜம்மு காஷ்மீரில் 20 மாவட்ட அரசு மருத்துவமனைகளில் 265 முதுநிலை மருத்துவ இடங்களுக்கு அரசு அனுமதி
ஜம்மு காஷ்மீரில் மருத்துவ கல்வியின் புதிய சகாப்தத்திற்கு பிரதமர் திரு நரேந்திர மோடி பாராட்டுத் தெரிவித்துள்ளார். 20 மாவட்ட அரசு மருத்துவமனைகளில், 265 முதுநிலை மருத்துவ இடங்களுக்கு அனுமதி அளிக்கப்பட்டுள்ள அரசின் முடிவிற்கு வாழ்த்துத் தெரிவித்த பிரதமர், இளைஞர்களுக்கு அதிகாரம் அளிப்பதிலும், ஜம்மு காஷ்மீரில் மருத்துவ உள்கட்டமைப்பை மேம்படுத்துவதற்கு இது முக்கிய முயற்சி என்று தெரிவித்துள்ளார். மத்திய சுகாதாரம் மற்றும் குடும்பநலத்துறை அமைச்சர் திரு மன்சுக் மாண்டவியா வெளியிட்டுள்ள ட்விட்டர் பதிவிற்கு பதில் அளித்துள்ள பிரதமர்:
இளைஞர்களுக்கு அதிகாரம் அளிப்பதிலும், ஜம்மு காஷ்மீரில் மருத்துவ உள்கட்டமைப்பை மேம்படுத்துவதற்கு இது முக்கிய முயற்சி என்று குறிப்பிட்டுள்ளார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மீன்வள கல்விக்கழகம் 15-ம் ஆண்டு பட்டமளிப்பு விழா
மும்பையில் உள்ள மத்திய மீன்வள கல்விக்கழகத்தின் 15-ம் ஆண்டு பட்டமளிப்பு விழா இன்று நடைபெற்றது. இந்நிகழ்ச்சியில் மத்திய மீன்வள மற்றும் கால்நடை பராமரிப்புத்துறை அமைச்சர் திரு பர்ஷோத்தம் ரூபலா சிறப்பு விருந்தினராக கலந்து கொண்டார்.
மத்திய வேளாண் ஆராய்ச்சி மற்றும் கல்வித்துறை செயலாளரும், இந்திய வேளாண் ஆராய்ச்சி குழும தலைமை இயக்குனருமான டாக்டர் திரிலோச்சன் முகபத்ரா நிகழ்ச்சிக்கு தலைமை தாங்கினார்.
அப்போது பேசிய அமைச்சர் திரு பர்ஷோத்தம் ரூபலா, மீன்வள அறிவியல் துறைகளில் முதுநிலை மற்றும் ஆராய்ச்சி பட்டம் பெற்ற மாணவர்களுக்கு வாழ்த்துக்களை தெரிவித்துக் கொண்டார். கல்வியில் சிறந்து விளங்கி பல்கலைக்கழக பதக்கம் வென்ற மாணவர்களையும் தாம் வாழ்த்துவதாக அவர் குறிப்பிட்டார். பயிர்கள் மற்றும் கால்நடைகளின் வேளாண் முறைகளோடு மீன்வள முறையை ஒருங்கிணைப்பதன் மூலம் விவசாயிகள் வருமானத்தை இரட்டிப்பாக்க முடியும் என்று கூறினார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1819273
பாதுகாப்பு அமைச்சகம்
கிழக்கு கடற்படைப் பிரிவின் தளபதியாக துணை அட்மிரல் ராஜேஷ் பெண்டார்கர் பொறுப்பேற்பு
கிழக்கு கடற்படைப் பிரிவின் தளபதியாக துணை அட்மிரல் ராஜேஷ் பெண்டார்கர், இன்று  நடைபெற்ற சிறப்பான சம்பிரதாய அணிவகுப்பின்போது பொறுப்பேற்றுக் கொண்டார். துணை அட்மிரல் பெண்டார்கர், காவலர்களின் அணிவகுப்பையும், கிழக்கு கடற்படை பிரிவின் பல்வேறு கப்பல்கள் மற்றும் நிறுவனங்களை பிரதிநிதித்துவப்படுத்தும் கடற்படை மற்றும் டி.எஸ்.சி வீரர்களின் படையணிகளையும் ஆய்வு செய்தார்.
ஜனவரி 1987இல் இந்திய கடற்படையில் நியமிக்கப்பட்ட துணை அட்மிரல் பெண்டார்கர், தேசிய பாதுகாப்பு அகாடமியின் முன்னாள் மாணவர் ஆவார். வெலிங்டனில் உள்ள பாதுகாப்பு சேவைகள் பணியாளர் கல்லூரி, கரஞ்சாவில் உள்ள கடற்படை போர் கல்லூரி மற்றும் அமெரிக்காவின் ரோட் தீவின் நியூபோர்ட் கடற்படை கல்லூரி ஆகியவற்றிலும் அவர் பட்டம் பெற்றுள்ளார். பாதுகாப்பு மற்றும் மூலோபாய ஆய்வுகளில் முதுகலைப் பட்டம் பெற்றவர், அவர்.
நீர்மூழ்கி எதிர்ப்பு போர் நிபுணரான வைஸ் அட்மிரல், தனது 36 ஆண்டுகால சிறப்பான பணிக்காலத்தில் பல்வேறு செயல்பாட்டு, பணியாளர்கள் மற்றும் கட்டளை நியமனங்களை வகித்துள்ளார். ஏவுகணை போர்க்கப்பலான ஐ.என்.எஸ் கோரா, எதிரிகளை மறைந்திருந்து தாக்கும் போர்க்கப்பலான ஐ.என்.எஸ் ஷிவாலிக் மற்றும் விமானம் தாங்கி போர்க்கப்பல் ஐ.என்.எஸ் விராட் உள்ளிட்ட மூன்று முன்னணி கப்பல்களுக்கு அவர் தலைமை தாங்கியுள்ளார். சிறந்த சேவைக்காக அதி விசிஷ்ட் சேவா பதக்கம் மற்றும் விசிஷ்ட் சேவா பதக்கங்களையும் அவர் பெற்றுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம் https://pib.gov.in/PressReleasePage.aspx?PRID=1944737
PIB Headquarters
அக்டோபர் 5 ஆம் தேதி சிறப்பு பாஸ்போர்ட் முகாம்
பொது மக்களின் தேவையை பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக, அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், அக்டோபர் 5, 2019  அன்று, வேலூரில் உள்ள அஞ்சலக பாஸ்போர்ட் சேவை மையங்களில் சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாமினை சென்னையில் உள்ள மண்டல பாஸ்போர்ட் அலுவலகம் நடத்துகிறது.
வேலூரில் உள்ள அஞ்சலக பாஸ்போர்ட் சேவை மையம் 05.10.2019  அன்று மற்ற பணி நாட்களைப் போலவே செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 80 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி இணையதளத்தின் வழியே உரிய கட்டணத்தைச் செலுத்தி பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள் பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான அசல் ஆவணங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான வகையிலான விண்ணப்பங்கள் மட்டுமே ஏற்றுக் கொள்ளப்படும்.
05.10.2019, சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு 01.10.2019  அன்று பிற்பகல் 2.30 மணிக்கு தொடங்கும். முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது. இதனை சென்னை மண்டல பாஸ்போர்ட் அலுவலகம் வெளியிட்டுள்ள செய்தி குறிப்பில் தெரிவித்துள்ளது.
ரெயில்வே அமைச்சகம்
கோவிட்-19க்கு எதிரான போராட்டத்தில் முழு முடக்க காலம் முழுவதும் இன்றியமையாத பொருள்களை சிறிய பார்சல்களாக எடுத்துச் செல்வதற்கு சிறப்பு பார்சல் ரெயில்களை இந்திய ரெயில்வே இயக்கும்
கோவிட்-19 தொற்றுக் காலத்தில் தடை இல்லாமல் சீராக, சரக்குகள் மற்றும் இன்றியமையாத பொருள்கள் விநியோகிக்கப்படுவதை உறுதி செய்யும் வகையில் இந்திய ரெயில்வே தனது தடையில்லா பார்சல் ரெயில்கள் சேவைகளை வழங்குகிறது. நாட்டு மக்களின் தேவைகளைப் பூர்த்தி செய்யும் வகையில் இன்றியமையாத பொருள்களையும், மற்ற சரக்குகளையும் நாடு முழுவதும் எடுத்துச் செல்வதற்கு இந்தச் சேவைகள் வழங்கப்படுகின்றன. கோவிட்-19 தொற்றுக்கு எதிரான முழு முடக்க காலகட்டத்தில் மருந்து பொருள்கள், மருந்து உபகரணங்கள், உணவுப் பொருள்கள் முதலான இன்றியமையாத பொருள்களை சிறிய பார்சல்களாக எடுத்துச் செல்வது மிகவும் முக்கியம் ஆகும் இந்த மிக முக்கியமான தேவையை நிறைவேற்றும் வகையில் இந்திய ரெயில்வே தனது ரெயில்வே பார்சல் வேன்களை வழங்குகின்றது. இந்த பார்சல் வேன்கள் இ-காமர்ஸ் நிறுவனங்களுக்கும், மாநில அரசுகள் உள்ளிட்ட ஏனைய வாடிக்கையாளர்களுக்கும் நாடு முழுவதும் இத்தகைய சரக்குகளை எடுத்துச் செல்ல கிடைக்கும். முழு முடக்க காலகட்டத்தின் போது நாட்டில் பொருள்கள் மற்றும் சரக்குகள் எடுத்துச் செல்வதில் ஏற்படக்கூடிய தடைகளை ஏற்கனவே உள்துறை அமைச்சகம் நீக்கியுள்ளது என்பது குறிப்பிடத்தக்கது. சரக்குகளை எடுத்துச் செல்வதற்கு பார்சல் ரெயில்கள் மற்றும் வெகு விரைவு போக்குவரத்து ரெயில்கள் வழங்கப்படுவது என்பது சரக்கு விநியோகத் தொடரை மேலும் திறம்படச் செயல்பட வைக்கும். சிறப்புப் பார்சல் ரெயில்களை இயக்குவது என்ற முடிவு சிறிய அளவுகளில் சரக்குகளை எடுத்துச் செல்வதற்கு உதவியாக இருக்கும். பால் பொருள்கள், மருத்துவ உபகரணங்கள், மருந்துகள், மளிகைப் பொருள்கள், சமையல் எண்ணெய் மற்றும் இதர பொருள்கள் போன்ற அத்தியாவசிய பொருள்களை எடுத்துச் செல்லவும் இவை உதவியாக இருக்கும்.
தெற்கு ரெயில்வேயின் பார்சல் சிறப்பு ரெயில்கள் கீழ்க்கண்ட பாதைகளில் இயக்கப்படும்:
 – கோயம்புத்தூர்
- கோயம்புத்தூர் – ராஜ்கோட் – கோயம்புத்தூர்
- கோயம்புத்தூர் – ஜெய்ப்பூர் – கோயம்புத்தூர்
- சேலம் – பத்திந்தா
பிரதமர் அலுவலகம்
முதல் நாற்கர கூட்டமைப்பின் உச்சிமாநாட்டில் பிரதமரின் துவக்க உரை
மேதகு பெருமக்களே,
அதிபர் திரு. பைடன்,
பிரதமர் திரு. மாரிசன்
பிரதமர் திரு. சுகா,
நண்பர்களுடன் கலந்து கொள்வது மகிழ்ச்சியளிக்கிறது!
அதிபர் திரு. பைடனின் இந்த முன்முயற்சிக்கு நன்றி தெரிவித்துக் கொள்கிறேன்.
பெருமக்களே,
நமது ஜனநாயக மாண்புகளாலும், இந்திய- பசிபிக் பகுதியில் தடையற்ற, திறந்தவெளி போக்குவரத்தில் நமது உறுதித்தன்மையினாலும் நாம் ஒன்றிணைந்துள்ளோம்.
தடுப்பூசிகள், பருவநிலை மாற்றம் மற்றும் வளர்ந்துவரும் தொழில்நுட்பங்கள் ஆகிய இன்றைய நமது திட்டங்கள், சர்வதேச நன்மைக்கான சக்தியாக, க்வாட் அமைப்பை மாற்றியுள்ளது.
இந்தியாவின் பாரம்பரிய தத்துவமான வசுதைவ குடும்பகம், அதாவது உலகமே ஒரு குடும்பம் என்பதின் விரிவாக்கமாக இந்த நேர்மறை தொலைநோக்குப் பார்வையை நான் கருதுகிறேன்.
பகிர்ந்து கொள்ளும் நமது மாண்புகளை மேம்படுத்தவும், பாதுகாப்பான, நிலையான மற்றும் வளமான இந்திய- பசிபிக்கை உருவாக்குவதற்கும் முன்பை விடவும் நெருக்கமாக நாம் இணைந்து பணிபுரிவோம்.
இன்றைய உச்சிமாநாட்டின் கூட்டம், க்வாட் அமைப்பு வளர்ச்சி அடைந்துள்ளதை எடுத்துக் காட்டுகிறது.
இந்த பிராந்தியத்தில் நிலையான, முக்கிய தூணாக இனி இது விளங்கும்.
நன்றி.
-----
(
பிரதமர் அலுவலகம்
பிப்ரவரி 17 ஆம் தேதி தமிழகத்தில் எண்ணெய் மற்றும் இயற்கை எரிவாயுத் துறை திட்டத்துக்கு பிரதமர் அடிக்கல் நாட்டி, முக்கியத் திட்டங்களை நாட்டுக்கு அர்ப்பணித்து வைக்கிறார்
பிரதமர் திரு. நரேந்திர மோடி பிப்ரவரி 17 ஆம் தேதி மாலை 4.30 மணிக்கு எண்ணெய் மற்றும் இயற்கை எரிவாயு துறை திட்டத்திற்கு அடிக்கல் நாட்டி, முக்கியமான சில திட்டங்களை நாட்டுக்கு அர்ப்பணித்து வைக்கிறார்.
இந்த நிகழ்ச்சி காணொலி மூலமாக நடைபெறும். ராமநாதபுரம் - தூத்துக்குடி இயற்கை எரிவாயு குழாய் இணைப்பு, சென்னை மணலியில் பெட்ரோலியம் கார்ப்பரேஷன் லிமிடெட் கேசோலின் சல்பர் நீக்கப் பிரிவு  ஆகியவற்றை பிரதமர் நாட்டுக்கு அர்ப்பணித்து வைக்கிறார்.
நாகப்பட்டினத்தில் அமையவுள்ள காவிரிப் படுகை எண்ணெய் சுத்திகரிப்பு ஆலைக்கும் அடிக்கல் நாட்டுகிறார். இந்தத் திட்டங்கள் மூலம் சமூகப் பொருளாதார பயன்கள் அதிகரித்து, உர்ஜா தற்சார்பு நிலையை நோக்கி நாடு நடைபோட உதவி செய்யும். தமிழக ஆளுநர், முதல்வர், மத்திய பெட்ரோலியம் மற்றும் இயற்கை எரிவாயுத் துறை அமைச்சர் ஆகியோரும் நிகழ்ச்சியில் பங்கேற்கின்றனர்.
திட்டங்களின் விவரம்
எண்ணூர் - திருவள்ளூர் - பெங்களூரு - புதுச்சேரி - நாகப்பட்டினம் - மதுரை - தூத்துக்குடி இயற்கை எரிவாயு குழாய் பதிக்கும் திட்டத்தில் ராமநாதபுரம் - தூத்துக்குடி பகுதி  ரூ.700 கோடி செலவில் முடிக்கப்பட்டுள்ளது. ஓ.என்.ஜி.சி. இயற்கை எரிவாயு உற்பத்தி வளாகங்களில் இருந்து தொழிற்சாலைகள் மற்றும் வணிக பயன்பாட்டு நுகர்வோருக்கு கச்சா பொருளாக குழாய் மூலம் அளிக்க இது உதவும்.
சென்னை பெட்ரோலியம் கார்ப்பரேஷன் லிமிடெட், மணலி வளாகத்தில் கேசோலின் சல்பர் நீக்க வளாகம் ரூ.500 கோடி செலவில் உருவாக்கப்பட்டுள்ளது. சுற்றுச் சூழலுக்கு உகந்த சல்பர் அளவு குறைவான கேசோலின் உற்பத்திசெய்வதன் மூலம், கழிவு வாயு வெளியாக்கம் குறைக்கப்பட்டு, சுத்தமான சுற்றுப்புறத்தை உருவாக்க உதவியாக இருக்கும்.
நாகப்பட்டினத்தில் அமையவுள்ள காவிரிப் படுகை எண்ணெய் சுத்திகரிப்பு ஆலை, ஆண்டுக்கு 9 மில்லியன் டன் கச்சா எண்ணெய்யை கையாளும் திறன் கொண்டதாக இருக்கும்.
ஐ.ஓ.சி.எல். மற்றும் சி.பி.சி.எல். நிறுவனங்களின் கூட்டு முயற்சியாக சுமார் ரூ.31,500 கோடி செலவில் இத் திட்டம் செயல்படுத்தப்படும். பி.எஸ்.-6 வரையறைகளுக்கு உட்பட்டு மோட்டார் ஸ்பிரிட் மற்றும் டீசல் உற்பத்தி செய்வதுடன், மதிப்புகூட்டு பொருளாக பாலிபுரப்பலீன் உற்பத்தியும் செய்யப்படும்.
------
(